Ҡурғаш ҡулланыуҙың хәүефле булыуы иҫбатлана ла инде, кеттерингты Туранан-тура Роберт Уилсон, Гарвардтан Рейд Хант, Йельдан Янделл Хендерсон һәм Потсдамдағы немец институтынан Чарльз Краус иҫкәртә. Краус оҙаҡ йылдар тетраэтил ҡурғаш менән эшләгән һәм уны диссертация комиссияһы ағзаларының береһенең ғүмерен өҙгән «һөйрәлеүсе яуыз ағыу» тип атаған. 1924 йылдың 27 октябрендә бөтә ил гәзиттәрендә Елизавета янындағы (Нью-Джерси штаты) нефть эшкәртеү заводында эшләүселәрҙең ҡурғаш менән ағыуланыуы тураһында хәбәр ителә. 30 октябргә юғалтыуҙар 5 кеше тәшкил итә лә инде. Ноябрҙә Нью-Джерси эш комиссияһы Байвей нефть эшкәртеү заводын яба. Һуңынан эш присяжныйҙар суды тарафынан тикшерелә, әммә 1925 йылдың февраленә ҡарата яза булмай. Нью-Йоркта, Филадельфияла һәм Нью-Джерсиҙа ҡурғаш ҡушылған бензин тыйыла. Тетраэтиль ҡурғаш етештереү өсөн ойошторолған Ethyl Corporation компанияһының партнерҙары булған General Motors, DuPont һәм Standard Oil компаниялары, ҡурғашлы бензинға альтернатива юҡ, был двигателдең һөҙөмтәлелеген тәьмин итә һәм двигателдә һуғыуҙы (стук)  булдырмай, тип белдерә.